Legend of Kazvelo. 23 



Koolau, kena aku ai o Kawelo e kii i ka hauna laau, i ka pana iole, i ke koi kua waa. Ma 

 keia hele ana i Koolau, mamua o Kanewahineikiaoha, mahope o Kamalama, aohe ike 

 mai o ka wahine i ke kane opio, ma keia hele ana. Pela no laua i pii ai a hiki i Nuuanu, 

 alalia, napoo ka la, iho mua aku la o Kanewahineikiaoha, a lalo auau iho la, o Kamalama 

 hoi pee iho la ia ma waho. 



Ma keia hiki ana i ka hale, ua hele o Kalonaikahailaau mamua, e kapu awa ai no ke 

 'kua, he hale kapu ia i na wahine, aole e konio ia. Eia nae, o ka makuahine wale no ke 

 noho ana, lele mai la ia uwe, ma keia uwe ana, lohe aku la ke kane, hoouna mai la ia i ke 

 kanaka e ninau i ka uwe, hai aku la ka wahine, o ke kaikamahine o Kanewahineikiaoha. 

 Hoi aku la ke kanaka a hiki, hai aku la ia Kalonaikahailaau, a lohe ia, hoonoa ae la i ka 

 pule a noa. Hoi mai la a hiki i ka hale, ninau aku la ia i ke kaikamahine; "Heaha ka 

 huakai a kuu kaikamahine o ka hiki ana mai o ka poeleele, o ke 'kua lapu o ke aumoe 

 nei la e?" Hai aku ke kaikamahine: "He huakai, i kii mai nei au i kekahi hauna laau, 

 oia o Wahieloa, na maua me kuu kane, e holo ai i Kauai e kaua me Aikanaka." Alalia, 

 oli mai o Kalonaikahailaau, penei : 



E o e ku ka hauna laau a kaua, i ko kane, 



He kolea ko kane, he wawae liiHi, 



He uHIi ko kane, he holoholo kahakai, 



Paia e ke kainui, e hina wale ana no, 



He nui pumaia ko kane, ku ikaika, 



He puhala ko kane, he aakiolea, 



Ku no ka laau a kaua i ko makuakane, 



He nui no mai luna a lalo, 



E pa ke Kona, aole e hina, 



E pa ka Moae, aole e hina, 



He hina nou no ke aalii ku makani, akapu. 



I aku o Kanewahineikiaoha : "O na olelo au la ua loheia aku la no e kuu kane, 

 aole e nalowale ia ia." I mai ka makuakane : "He keu ka ia o ka pepeiao lohe, aia ia i Kona, 

 eia kaua i Koolau nei, ua lohe aku la no ka ia, kupanaha !" I mai ke kaikamahine: "Aole 



